7.7.2023
SL
Uradni list Evropske unije
L 174/39
Za vsako leto, ko cilji niso doseženi, bi bilo treba nedosežene cilje kompenzirati tako, da se cilji krivulje razogljičenja za naslednje leto prilagodijo navzgor.
Kadar je to mogoče, razmislite o prikazu nižjih povprečnih emisij v primerjavi z emisijami primerljivih podjetij in izogibanju posebnim izključitvenim dejavnikom iz členov 9 do 12 Delegirane uredbe Komisije (EU) 2020/1818 z dne 17. julija 2020.
Pripisovanje večje uteži podjetjem, ki si postavljajo in objavljajo cilje glede zmanjšanja emisij toplogrednih plinov Izdajam podjetij na kapitalskem trgu se lahko pripiše večjo utež v referenčni vrednosti, ki upošteva podnebne referenčne vrednosti EU, če lahko podjetje izdajatelj dokaže, da je določilo in objavilo cilje zmanjšanja emisij toplogrednih plinov, če so izpolnjeni naslednji pogoji: a) izdajatelj vrednostnih papirjev, ki sestavljajo referenčne vrednosti, dosledno in natančno objavlja svoje emisije toplogrednih plinov s področij 1, 2 in 3; b) izdajatelj vrednostnih papirjev, ki sestavljajo referenčne vrednosti, je zmanjšal svojo intenzivnost toplogrednih plinov ali, kjer je relevantno, svoje absolutne emisije toplogrednih plinov, vključno z emisijami toplogrednih plinov s področij 1, 2 in 3, v povprečju vsaj za 7 % letno vsaj tri leta zapored.
5.
Taksonomija EU
Ta oddelek se navezuje na točko 6 Priporočila Komisije.
5.1 Za kaj se lahko uporabi taksonomija EU Podjetja lahko taksonomijo uporabljajo kot orodje za financiranje prehoda, in sicer za načrtovanje prehoda svojih gospodarskih dejavnosti in določanje, katere naložbe v prehod so potrebne.
Kot taka se lahko uporablja za razvrščanje trajnostnih naložb, merjenje sedanje in načrtovane podnebne ali okoljske uspešnosti, določanje ciljev in komuniciranje o njih, vključno z opredelitvijo ciljev, povezanih s taksonomijo, v načrtih za prehod.